Ordeno de la Ĝartero

eta|200px|Blazono de la ordeno
La Ordeno de la Ĝartero aŭ Ĝartera Ordeno () estas angla kavalira ordeno kaj distingo, la plej altranga brita civila kaj armea ordeno. Ĝi estis fondita en 1348 fare de Eduardo la 3-a, angla reĝo. Ĉar la fondaj dokumentoj neniiĝis en incendio, la originala celo de la fondo, la signifo de la emblemo kaj la origino de la moto ne estas rekonstrueblaj. Laŭ unu ideo aŭ legendo, Eduardo volis restarigi la kavaliran fratecon de la Ronda Tablo de la Arturo-legendo. La ĝartero estis signo de la kavalira estimo al la virinoj.

Laŭ plej konata origin-legendo, la fondiĝo estas ligita al evento, kiam Eduardo dancis kun la Kent-a nobelino Johano, grafino de Salisbury. La ĝartero de la virino falis surplanken kaj la ĉirkaŭstarantaj kaŝe ekridetis. Tiam la reĝo suprenlevis ĝin per eleganta movo kaj ligis la ĝarteron al sia propra piedo. Poste li franclingve atentigis la korteganojn: Honni soit qui mal y pense („Honton al tiu, kiu pensas malbonon”). La frazo iĝis moto de la ordeno, kaj oni ĉiujare festis la fondon per granda amuzado kaj kavalira turniro.

Dum la mezepoko, en la ordeno membris la brita reganto, la kimria princo kaj ties 12 akomponantoj. Oni altigis en 1805 la nombron de la akomponantoj al 25 kaj tio validas ĝis hodiaŭ.

 Vidu ankaŭ 
 la artikolon pri la skota Ordeno de la Kardo, post la Ordeno de la Ĝartero la dua plej altranga ordeno de Britio.
 la artikolon pri la Ordeno de la Ora Ŝaffelo, kreita imite de la Ordeno de la Ĝartero.


Ĝartero
Kategorio:Britaj ŝtataj honorigoj
Kategorio:Anglio
Kategorio:Kimrio